open-index/open-wikipedia-markdown huggingface dataset:
Periferieininga Thíra

**Periferieininga Thíra** (gresk Περιφερειακή Ενότητα Θήρας, *Periferiakí enótita Thíras*) er ei av dei 13&nbsp;periferieiningane i&nbsp;periferien Dei sørlege egeiske øyane. Ho vart oppretta ved den administrative reforma i 2010, og&nbsp;var tidlegare ein del av prefekturet Kykladane.

Periferieininga er sett saman av øyane og kommunane (nummer på kartet)
*Folégandros (19)
*Síkinos (16)
*Íos (7)
*Santoríni (Thíra) (6)
*Anáfi (3)
Hovudstaden er Firá (Thíra by).

## Byar og tettstader
Dei største byane og tettstadene i periferieininga er:

## Referansar
Johan Dahl

**Johan Jakob Dahl** () var ein norsk offiser og stortingsmann frå Fredrikshald. Han slutta seg til partiet Høgre då det vart danna.

Dahl var son til ein auditør. Sjølv vart han offiser i 1854, og var premierløytnant frå 1857. Sidan vart han i 1867 kaptein i 1. akershusiske brigade og frå 1883 oberstløytnant i bergenske brigade. Han vart utnemnd til oberst i 1889, og i 1891 overført til 2. akershusiske brigade. Han slutta militærtenesta i 1901.

Dahl var Fredrikshald sin representant på Stortinget i valperioden 1883-85. Han var medlem av militærkomiteen.

Han døydde ved Fredrikshald i 1908.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Karender O. Dieseth

**Karender Olsen Dieseth** () var ein lærar, gardbrukar, agent og stortingsmann frå Åmot i Hedmark. På tinget høyrde han til dei meir radikale Venstre-representantane.

Dieseth var son til ein husmann. Sjølv tok han eksamen ved lærarskule i 1868. Deretter var han lærar i Frogn fram til 1875, dei neste sju åra var han lærar og kyrkjesongar i Nordby sokn i Ås. Han kjøpte gard i Ås i 1881, ein gard som han dreiv i ti år. Sidan budde han i Kristiania der han livnærte seg som agent ved sal av eigedommar.

Dieseth var medlem av heradsstyret i Ås 1876-88, og av Kristiania bystyre 1895-1901. Han var formann i 'Akershus folkevæbningssamlag'. Perioden 1883-85 var han fyrste varamann (suppleant) til Stortinget frå Akershus. Då Johan Sverdrup vart statsminister i juni 1884, rykte Dieseth inn på hans plass frå 27. juni 1884. Den neste valbolken, 1886-88, var han 1. representant frå amtet. Han var heile tida, 1884-88, medlem av protokollkomiteen.

## Kjelder
* 
* 
*
Jens Dahl

**Jens Olsen Dahl** () var ein kjøpmann, stortingsmann og seinare fiskerikyndig. Dahl, som var frå Bergen, slutta seg til Venstre då partiet organiserte seg på Stortinget i 1883.

Dahl var son til ein skipper. Sjølv gjekk han på Bergens katedralskule til 1855. Familien flytta då til Lauvøya i Steigen, der far hans slo seg ned som handelsmann. Fram til 1869 arbeidde Dahl i faren si forretning, mellom anna som fiskekjøpar i Finnmarka og i Lofoten. Han starta så eiga forretning, kjøpte Hanøy i Hadsel i 1871 og dreiv stort sildebruk fram til 1887. Perioden 1887-96 var han inspektør for saltvassfiskeria i nordre distrikt. Han budde då i Bodø. 1896-1900 budde han i Kristiania, var då Indredepartementet sin konsulent i fiskerisaker. Frå 1900 budde han i fødebyen Bergen. Dei fyrste seks åra var han medlem av fiskeristyret i Noreg, dei neste seks var han konsulent hos fiskeridirektøren.
 
Dahl var medlem av heradsstyret i Steigen 1869-70 og i Hadsel 1873-87. Perioden 1880-87 var han ordførar i Steigen, 1885-87 også forlikskommissær.

Dahl var i 1880-82 1. varamann til Stortinget frå Nordlands amt. Han møtte i staden for Arnt Kristoffersson Seljelid, men var permittert i 1881 frå 22. april og i 1882 frå 6. februar. På omframstortinget i 1882 møtte han ikkje. Bolken 1883-85 var han 4. representant frå amtet. Både i 1883, 1884 og 1885 vart han permittert, frå høvesvis 4. april, 18. april og 22. mai. Han var medlem av tollkomiteen.

År 1891 vart Dahl vald til medlem av ein kongeleg kommisjon om torskefisket i Nordland, samt av ein departemental komite om administrasjonen av fiskeria i Noreg. Han gjorde opptaket til ei trygdekasse for fiskarar, og stilte seg i spissen for eit fiskerimuseum i Bodø.

Dahl døydde i Bergen i 1915.

## Kjelder
* 
* 
*
Nils Arctander

**Nils Peter Martin Arctander** () var ein norsk lærar og stortingsmann, fødd i København. Han voks dels opp i Kristiansand. Sofus Arctander var bror hans.

Far hans var tollar i Kristiansand. Sjølv vart han student i 1859 og cand. philol. i 1865. Han var frå 1866 klasselærar ved katedralskulen i Kristiansand, frå 1872 adjunkt i Tromsø og 1875 i same stilling i Larvik. Overlærar ved skulen i Larvik frå 1884. Sidan 1894 var han overlærar ved Christiania katedralskole.

Arctander var i si tid Tromsø medredaktør av Tromsøposten. I Larvik var han medlem av bystyret og ei tid varaordførar. Han representerte Larvik og Sandefjord på Stortinget i periodane 1883-85 og 1892-94. I den fyrste perioden var han medlem av kyrkjekomiteen og Lagtinget. Også 1892-94 hadde han sete i Lagtinget. Elles var han 1892 medlem av budsjettkomiteen og 1893-94 av kyrkjekomiteen.

Arctander døydde i Kristiania i 1901.

## Kjelder
* 
*
Nils Anker

**Nils Anker** () var ein norsk trelasthandlar og fabrikkdirektør frå Berg i Østfold. Han var bror til Herman Anker.

Anker var son til ein trelasthandlar, og overtok i 1863 faren si forretning saman med ein bror. Han var direktør (styreleiar) i Saugbrugsforeningen og styremedlem av Dalslandsbana.

Anker representerte Høgre frå Fredrikshald på Stortinget frå 1886 til 1893. 1886-91 var han medlem av budsjettkomiteen, 1892-93 av næringskomite nr 1. Frå 9. juni 1893 var Anker, grunna sjukdom,
permittert for resten av sesjonen. Han døydde same hausten på landstaden sin ved Fredrikshald.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*
Mathias Dugstad

**Mathias Gotskalksson Dugstad** () var ein norsk gardbrukar og stortingsmann frå Voss. Gotskalk Matiasson Seim var far hans.

Dugstad tok eksamen frå Voss høgare allmennskule. Han byrja likevel ikkje som lærar, folketeljinga 1865 viser at han arbeidde heime på farsgarden. Han var gardbrukar på farsgarden frå 1873 til 1906. Han var medlem av heradsstyret på Voss perioden 1876-1901, ordførar 1878-89. Medlem av forlikskommisjonen frå 1879 til 1906.

Dugstad representerte Søndre Bergenhus amt på Stortinget frå 1886 til 1897. Han var 1886-88 medlem av protokollkomiteen, 1889-97 av både Lagtinget og vegkomiteen. I 1893 var han med i den utvida jarnbanekomiteen og i 1897 i den utvida tollkomiteen. Han representerte Venstre i den fyrste valperioden, sidan 1889 var han medlem av det Moderate Venstre.

Han døydde på slektsgarden Dukstad i Voss i 1929.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Morten Mortensen

**Morten Mortensen** () var ein norsk gardbrukar, verksstyrar og stortingsmann frå Tynset i Hedmark. Han var far til Ivar Mortensson-Egnund.

Mortensen var son til ein gardbrukar. I yngre år var han mellom anna krambudreng. Han kjøpte i 1848 garden Øya i Lillelvdal, og budde der i 25 år. Sidan busette han seg på garden Einabu i Folldal, som han dreiv til 1893. Deretter kjøpte han gard i Tynset og budde for det meste der. Han var elles medeigar og styrar av Folldal verk.

Mortensen var medlem av heradsstyret i Tynset frå 1854, frå 1865 var han ordførar i over 15 år. Elles var han formann i skulestyret og i den lokale matrikkelkommisjonen.

Mortensen representerte Hedemarkens amt på Stortinget frå 1868 til 1885. Heile tida var han medlem av næringskomite nr 1, frå 1871 også medlem av Lagtinget. Under riksrettsforhandlingane i 1883-84 vart han skoten ut or retten. Han var medlem av valkomiteen 1879-85, både 1878 og 1880 var han medlem av utvida busdjettkomitear. I 1873 var han mellom dei stortingsrepresentantane som var med i kroningsdeputasjonen til Trondheim. Han vart i 1884 utnemnd til medlem av bankkommisjonen.

Han døydde på garden sin i Tynset i 1910.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Peter Moe

**Peter Johan Moe** () var ein kjøpmann, fabrikkeigar, skipsreiar og stortingsmann frå Kristiansand. Ole Pedersen Moe var far hans.

Moe utdanna seg til handelsmann, mellom anna var han to år i Hamburg. Sidan slo han seg ned i fødebyen som kjøpmann, fabrikkeigar, verftseigar og skipsreiar. Han var medlem av bystyret frå 1861 til -88 og styremedlem i Noregs Bank. Elles var han sparebankdirektør i 20 år.

Moe var 2. representant frå Kristiansand på Stortinget 1883-85. Han var medlem av jarnbanekomiteen, i 1883 også av traktatkomiteen. Moe slutta seg til Venstre då partiet vart danna. Før valet i 1885 baud han seg fri for attval.

Han døydde på garden Sommerø i Oddernes i 1911, ein gard som han hadde arva etter far sin.

## Kjelder
* 
*
Carl Rynning

**Carl Ingwart Theodor Rynning** () var ein norsk sakførar, embetsmann og stortingsmann frå Sauland i Telemark. Ole Roald Rynning var bror hans.

Rynning var son til ein lensmann. Sjølv vart han student frå Heltbergs studentfabrikk i Christiania i 1856 og cand. jur. i 1862. Frå 1863 var han fullmektig hos sorenskrivar, sidan 1866 overrettssakførar på Røros. I 1878 vart han tilsett som fut og sorenskrivar i Alta. Etter fem år i embetet vart han amtmann i Finnmark, noko han var i to år. Sidan 1885 var han sorenskrivar i Ringerike.

Rynning var 2. representant frå Finmarkens amt på Stortinget i perioden 1883-85. Han var medlem av jarnbanekomiteen. På tinget slutta han seg til partiet Høgre då det vart danna.

I 1892 døydde han på skrivargarden i Norderhov.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Fritz Lorck

**Frederik Christian Lorck** (), kjend som **Fritz Lorck**, var ein handelsmann og stortingsmann frå Trondheim.

Lorck var son til ein handelsmann. Han vart student frå Fredrikshalds skole i 1834 og arbeidde seinare på eit handelskontor i Hamburg. Deretter dreiv han eigen handel i fødebyen.

Lorck var medlem av bystyret i Trondheim i 25 år, ordførar i åtte av dei. Han var medlem av representantskapen i Noregs Bank frå 1854 fram til 1875, då han vart direktør, ein posisjon han hadde i ni år. I 1855 kom han med i ein kongeleg kommisjon vedkomande mellomrikslova.

Lorck møtte på Stortinget fyrste gongen i 1863 frå 26. februar. Han var då 1. varamann for Trondheim og Levanger, møtte i staden for Ove Høegh både då og på omframstortinget i 1864. Fast plass på Stortinget frå 1865 til -69, og på ny frå 1874 til -79. Også perioden 1883-85 var han stortingsmann. Han var medlem av tollkomiteen 1863 og 1865-66, budsjettkomiteen 1865-66, 1868-69 og 1877-79, jarnbanekomiteen 1868-69 og 1883-85, bankkomiteen 1874, næringskomite nr 2 1875-76, røysterettskomiteen 1875-77 og skattekomiteen 1875-79. I sin siste sesjon, 1885, var han permittert frå 15. mai. Han slutta seg til partiet Høgre då det vart danna.

Lorck døydde i Trondheim i 1901.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Ole Jullum

**Ole Olsen Jullum** () var ein norsk lærar, kjøpmann og stortingsmann frå Leksdalen i Nord-Trøndelag.

Jullum var son til ein gardbrukar. Han vart seminarist frå Klæbu i 1851. Dei neste 13 åra var han lærar ved Kristiansunds høgare allmennskule. Sidan var han kjøpmann i byen fram til han gjekk konkurs i 1888.

Jullum var medlem av bystyret i Kristiansund frå 1867 til -88, frå 1876 sat han i formannskapet. Han var formann i Kristiansunds arbeiderforening i mange år, og medlem av komiteen som arbeidde for jarnbane gjennom Sunndalen. Jullum var mykje interessert i historie, og samla eit omfattande materiale til Nordmøre si historie.

Perioden 1883-85 var han Kristiansund sin representant på Stortinget. Han var då medlem av Lagtinget og av budsjettkomiteen, samt i 1883 av traktatkomiteen. I riksretten 1883-84 hadde han ikkje sete, då dei påklaga skaut han ut. Han var med i partiet Venstre frå det vart danna.

Jullum døydde på garden Edøy i Edøy herad, i dagens Smøla kommune, i 1906.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
* 
* 
* Ole Jullum frå Historisk befolkningsregister
Samuel Wennberg

**Samuel Georg Simeon Wennberg** () var ein norsk handelsmann, gardbrukar, lensmann og stortingsmann frå Trondheim.

Wennberg var son til ein lærar, og var sjølv elev ved Trondhjems latinskole. Tida 1860-79 var han handelsmann i Lyngen, deretter lensmann i Balsfjord frå 1879. Både i Lyngen og i Balsfjord var han gardbrukar òg. Han var ordførar i Lyngen i 16 år, seinare var han forlikskommissær i Balsfjord.

Wennberg representerte Tromsø amt på Stortinget frå 1877 til -85. Han var 1877-78 medlem av næringskomite nr 2, 1879 av næringskomite nr 1, 1880-82 av tollkomiteen, 1882 av traktatkomiteen, 1883-85 av valkomiteen. Denne siste stortingsperioden, 1883-85, var han også sekretær i tollkomiteen. Han var medlem av Lagtinget frå 1880 til 1885. I 1883-84 var han medlem av riksretten som dømde i saka mot Selmer-ministeriet. Han slutta seg til Stortingets Venstreforening då denne vart skipa i 1883.

Wennberg døydde i Balsfjord i 1908.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Do the Strand

**«Do the Strand»** er den første songen frå det andre albumet til Roxy Music, *[[For Your Pleasure]]* frå 1973. I motsetnad til songane frå debutalbumet, startar denne songen brått utan ein instrumental introduksjon. 

## Tekst
Songen prøver å overtale lyttarane om å gjere «the strand», som truleg er ein slags dans. Teksten er typisk for tidlege Roxy Music-tekstar med intellektuelle referansar, som Sfinksen, Mona Lisa, Lolita og Guernica.

Songen gjev ingen instruksjonar om korleis The Strand bør dansast, og truleg hadde ikkje bandet noko spesifikk dans i tankane. Han nemner likevel ei rekkje andre dansar som han kanskje kan erstatta, som tango, fandango, quadrille, samba og beguine.

## Singel
«Do the Strand» vart gjeven ut som singel i 1973 i somme land (ikkje Storbritannia). Han kom ut som singel i Storbritannia i 1978 for å marknadsføre *Greatest Hits*-albumet deira, men nådde då ikkje lista. Trass i dette er songen ein av dei mest populære hos Roxy Music-tilhengjarane, særleg på konsertane. 

## Andre versjonar
Det tyske synthpopbandet Alphaville gjorde ein versjon av «Do the Strand» på albumet *[[CrazyShow]]* i 2003.

Det amerikanske popbandet Scissor Sisters gjorde ein versjon av «Do the Strand» for War Child-albumet War Child Presents Heroes i 2009. 

## Medverkande
* Andy Mackay: Obo og saksofon
* Bryan Ferry: Vokal og klaverinstrument
* Brian Eno: Synthesizer og lydband
* Paul Thompson: Trommer
* Phil Manzanera: Gitar
* John Porter (gjesteartist): Bass

## Kjelder


**Denne artikkelen bygger på «[[:en:Do the Strand|Do the Strand]]» frå ,  den 6. april 2011.*  


## Bakgrunnsstoff
*
Pyjamarama

«**Pyjamarama**» er ein song av det britiske glamrockbandet Roxy Music, som vart gjeven ut på singel i mars 1973 for å marknadsføre albumet *[[For Your Pleasure]]*, sjølv om det ikkje var med på sjølve albumet. Songen var skriven av Bryan Ferry og som B-side var instrumentalen «The Pride and The Pain» skriven av Andrew Mackay.

I 1977 vart han gjeven ut som singel på ny, i lag med «Virginia Plain», for å marknadsføre *Greatest Hits*-albumet deira. Singelen nådde då 11. plass. Utgåva frå 1977 var ein annan miks med mindre saksofon-handsaming og ei alternativ redigering av gitaren i slutten. 

Ein konsertversjon av songen finst på *[[Viva! (Roxy Music album)|Viva! Roxy Music]]*.

## Medverkande
*Bryan Ferry – vokal, piano, Hohner Pianet, mellotron, munnspel
*Brian Eno – VCS3 synthesizer, korvokal
*Andrew Mackay – obo, saksofon, Farfisa orgel
*Phil Manzanera – elektrisk gitar
*John Porter – bassgitar
*Paul Thompson – trommer

## Kjelder

**Denne artikkelen bygger på «[[:en:Pyjamarama (song)|Pyjamarama (song)]]» frå ,  den 6. april 2011.* 
*** oppgav desse kjeldene:*
Beauty Queen

«**Beauty Queen**» er den andre songen frå det andre albumet til Roxy Music, *[[For Your Pleasure]]* frå 1973. Songen er skriven av Bryan Ferry. 

Teksten referer til kjærasten til Ferry, Valerie Leon, som ein gong var ei venleiksdronning, B-filmskodespelar og modell i Newcastle-området i i Storbritannia kring 1973.

## Medverkande
* Andy MacKay - obo, saksofon
* Bryan Ferry - vokal, klaverinstrument
* Brian Eno - synthesizer, lydband
* Paul Thompson - trommer
* Phil Manzanera - gitar
* John Porter - bass

## Kjelder

**Denne artikkelen bygger på «[[:en:Beauty Queen (Roxy Music song)|Beauty Queen (Roxy Music song)]]» frå ,  den 6. april 2011.* 
*** oppgav desse kjeldene:*


## Bakgrunnsstoff
*
In Every Dream Home a Heartache

**«In Every Dream Home a Heartache»** er ein song skriven av Bryan Ferry frå Roxy Music-albumet *[[For Your Pleasure]]* frå 1973.  

Tekstmessig er songen ein skummel monolog, delvis kritikk av tomheita velstanden fører med seg, delvis ein kjærleikssong til ei oppblåsbar dukke. Musikken som følgjer teksten er ein syklus på fire akkordar (D# F# F G#) ført an av eit 'kinoorgel' spelt på ein Farfisa. Etter konklusjonen i teksten «*I blew up your body/but you blew my mind!*», når songen eit klimaks med eit langt instrumentalt parti, med sologitar av Phil Manzanera.

Songen tonar heilt ut, før han tonar inn igjen med phase-effekt på musikken. 

Songen er av dei mest ikoniske og populære i Roxy Music-katalogen, og har til dømes vorte spelt på *[[Old Grey Whistle Test]]* på BBC og på mange av konsertane deira. Ei konsertutgåve finst på konsertalbumet *[[Viva!]]* og *[[Concerto av Roxy Music|Concerto]]*. På opptaket på tyske *[[Beat Club]]* kan ein sjå Mackay spele orgelet med Ferry på rytmegitar. Eno erstattar phase-effektane frå studioutgåva med forseinkingseffektar. 

## Andre versjonar
Songen har vorte spelt av Jared Louche frå Chemlab, Rozz Williams og Gitane Demone på albumet *[[Dream Home Heartache]]*. Jane Birkin spelte songen på *[[Rendez-Voux]]* i 2004. Han er òg framført på konsert av Peter Murphy i 2009. Ein annan versjon er gjort av Fields of the Nephilim på albumet *[[Revelations av Fields of the Nephilim|Revelations]]*. 

## Medverkande
* Andy Mackay: Farfisa-orgel, saksofon
* Bryan Ferry: vokal, rytmegitar
* Brian Eno: VCS 3 synthesizer, lydbandeffektar
* Paul Thompson: trommer
* Phil Manzanera: gitar
* John Porter (gjesteartist): bass

## Kjelder

**Denne artikkelen bygger på «[[:en:In Every Dream Home a Heartache|In Every Dream Home a Heartache]]» frå ,  den 6. april 2011.* 
*** oppgav desse kjeldene:*


## Bakgrunnsstoff
*
Stranded av Roxy Music

***Stranded*** er det tredje studioalbumet til det engelske rockebandet Roxy Music, gjeve ut i november 1973 på Island Records i Storbritannia og Atco Records i USA.

Det var det første Roxy Music-albumet der Bryan Ferry ikkje var den einaste låtskrivaren, sidan Andy Mackay og gitarist Phil Manzanera òg bidrog til albumet. Albumet var det første utan Brian Eno, som hadde gått frå gruppa etter *[[For Your Pleasure]]*. 

*Stranded* nådde førsteplassen på den britiske albumlista. Songen «Street Life» vart gjeven ut som singel og nådde niandeplassen på singellista i Storbritannia. I Noreg nådde albumet 15. plassen på VG-lista, medan det i USA berre nådde 186. plassen. 

På omslaget er det bilete av den dåverande kjærasten til Ferry og Playmate of the Year, Marilyn Cole. Biletet vart teken av Karl Stoecker og styla av Antony Price. 

## Mottaking

I ei melding for *[[Rolling Stone]]* i 1974 skreiv Paul Gambaccini: «Roxy Music kan ikkje lenger ignorerast av amerikanarane. Dei sel kanskje ikkje like godt som dei har gjort i Storbritannia, der *Stranded* gjekk heilt til topps, men den kunastnariske framføringa deira må anerkjennast. *Stranded* er ei veltalande erklæring om at det framleis finst grenser som amerikansk pop ikkje har utforska.»

I ei melding for *[[Creem]]* i 1974 meinte Robert Christgau at Ferry var ein «ambisiøs» men «skrå» artist og siterte New York-kunstnaren Sidney Tillem si avhandling om figurativ kunst, «Aspects and Prospects», i konklusjonen av meldinga si for albumet: «Med moral i kunstsamanheng meiner eg ein stil som utfører den djupare sosiale og psykologiske funksjonen til form, i motsetnad til eit særskild aspekt av forfengelegheit kalla 'smak'. Pop-sensibilitet, pop-medvit, pop-sentimentalitet har vore uvurderlege for å avklare provinsialisme og nostalgi som faktisk gjennomsyrer ein kultur som har vore stolte av seg sjølv av å vere sofistikerte. Men dei har ikkje ført til ein ny kunst, berre fordi den naudsynte idealismen har mangla.»

I ei positiv melding skreiv AllMusic-skribenten Stephen Thomas Erlewine om albumet: «Leia av Bryan Ferry gjekk Roxy mot relativt streit territorium, og la større vekt på piano og tunge gitarar. Sjølv utan bølgjene av synthesizeren til Eno, er musikken til Roxy stundom forstyrrande, men i denne nye inkarnasjonen føretrekk dei likevel meir avmålt materiale.»

## Innhald

## Medverkande
**Roxy Music**
*Bryan Ferry – vokal, piano, elektrisk piano, munnspel
*John Gustafson – bassgitar
*Eddie Jobson – synthesizer, klaverinstrument, elektrisk fiolin
*Andy Mackay (som Andrew Mackay) – obo, saksofon, handsamingar
*Phil Manzanera – gitar, handsamingar
*Paul Thompson – trommer, pauker

**Andre medverkande**
*Chris Laurence – kontrabass på «Sunset»
*The London Welsh Male Choir – kor på «Psalm»
*Chris Thomas – produksjon, bass på «Street Life» (uncredited)
*Nicolas de Ville – design
*Karl Stoecker – fotografi

## Salslister

## Salstrofé

## Kjelder

**Denne artikkelen bygger på «[[:en:Stranded av Roxy Music|Stranded av Roxy Music]]» frå ,  den 18. juli 2021.* 
*** oppgav desse kjeldene:*
Street Life

«**Street Life**» er opningssongen på det tredje albumet til Roxy Music, *[[Stranded av Roxy Music|Stranded]]* frå 1973. Dette var det første albumet deira med Eddie Jobson, som erstatta Brian Eno. Songen vart gjeven ut som singel i Storbritannia i november 1973 og nådde niandeplass på lista der. B-sida var «Hula Kula», som ikkje finst på albumet. Det er ein hawaiiaktig instrumental av Phil Manzanera, som vart gjeven ut i boksen *[[The Thrill of It All]]*.

## Andre utgåver
Bassisten John Taylor, organiserte etter han forlet Duran Duran i 1997 eit hyllestalbum til Roxy Music kalla *Dream Home Heartaches: Remaking/Remodeling Roxy Music* (1999). «Street Life» vart spelt av Gerry Laffy og Simon Laffy, som Phantom 5.

BandetDef Leppard har spelt «Street Life» på albumet *[[Yeah!]]*.

Morrissey framførte songen på nokre av konsertane sine i 2006. 

## Medverkande
* Bryan Ferry - Vokal, piano
* Andy MacKay - Obo, saksofon, handsamingar
* John Gustafson - Bass
* Paul Thompson - Trommer, pauke
* Phil Manzanera - Gitar, handsamingar
* Eddie Jobson - Fiolin, synthesizer, klaverinstrument

## Kjelder

**Denne artikkelen bygger på «[[:en:Street Life (Roxy Music song)|Street Life (Roxy Music song)]]» frå ,  den 6. april 2011.* 
*** oppgav desse kjeldene:*


## Bakgrunnsstoff
*
The Thrill of It All

«**The Thrill of It All**» er ein song av det britiske rockebandet Roxy Music frå albumet *[[Country Life]]* frå 1974. Songen vart gjeven ut som singel i USA med B-sida «All I Want Is You» og «Your Application's Failed», som er den einaste songen tilskriven trommeslagar Paul Thompson.

## Medverkande
*Bryan Ferry – vokal, klaverinstrument
*John Gustafson – bass
*John Wetton – bass på «Your Application's Failed»
*Edwin Jobson – strykarar, synthesiser, klaverinstrument
*Andrew Mackay – obo, saksofon
*Phil Manzanera – gitar
*Paul Thompson – trommer

## Kjelder

**Denne artikkelen bygger på «[[:en:The Thrill of It All (song)|The Thrill of It All (song)]]» frå ,  den 6. april 2011.* 
*** oppgav desse kjeldene:*
Love Is the Drug

«**Love Is the Drug**» er ein song frå 1975 av Roxy Music frå albumet *[[Siren av Roxy Music|Siren]]*. Songen vart gjeven ut på singel og nådde andreplassen i Storbritannia. Han vart òg den første hitten deira i USA, der han nådde 30. plass tidleg i 1976. 

Songen starta som ein instrumental av Andy Mackay, men Bryan Ferry skreiv så tekst til songen. Ferry sa at songen kom til han då han var ute og sparka lauv i Hyde Park.

«Love Is the Drug» står på lista til The Rock and Roll Hall of Fame over 500 songar som forma rock and roll. Ingen andre singlar av Roxy Music nådde like høgt på lista i USA, medan han i Storbritannia vart forbigått av John Lennon sin «Jealous Guy».  

B-sida i dei fleste land var «Sultanesque», ein instrumental som ikkje finst på noko album, skriven av Ferry. 

Lydklippet i starten av songen er henta frå opningsscenen i filmen *[[filmen Duel (1971)|Duel]]* , der Dennis Weaver går til garasjen sin og går inn i bilen. 

## Medverkande
* Bryan Ferry: Vokal og piano
* Andy MacKay: Obo og saksofon (og handsamingar)
* John Gustafson: Bass
* Paul Thompson: Trommer and Pauke
* Phil Manzanera: Gitar (og handsamingar)
* Eddie Jobson: Fiolin, synthesizer og klaverinstrument

### Salslister

1Remix

## Grace Jones-versjonen

Grace Jones spelte inn «Love Is the Drug» for albumet *[[Warm Leatherette]]* i 1980 og songen vart gjeven ut som singel. Han nådde ikkje singellista, men ein remix av songen kom ut i 1986 i samband med samlinga *[[Island Life]]* og vart då ein liten hitt i Storbritannia med ein 35. plass. 

### Salslister

## Andre versjonar
Andre som har spelt songen er Divinyls, Kylie Minogue, The Hot Rats, Ali Campbell og Carla Gugino og Oscar Isaac.

## Kjelder

**Denne artikkelen bygger på «[[:en:Love Is the Drug|Love Is the Drug]]» frå ,  den 6. april 2011.*  
 

## Bakgrunnsstoff
*
Both Ends Burning

«**Both Ends Burning**» er ein song av det britiske bandet Roxy Music frå albumet *[[Siren av Roxy Music|Siren]]* frå 1975. Ei forkorta utgåve av songen vart gjeven ut som singel. B-sida til singelen var eit konsertopptak av «For Your Pleasure» frå Empire Pool Wembley i oktober 1975, ein av konsertane som *[[Viva!]]* er henta frå. 

## Medverkande
*Bryan Ferry – vokal, klaverinstrument
*John Gustafson – bass
*Edwin Jobson – strykarar, synthesiser, klaverinstrument
*Andrew Mackay – obo, saksofon
*Phil Manzanera – gitar
*Paul Thompson – trommer

## Kjelder

**Denne artikkelen bygger på «[[:en:Both Ends Burning|Both Ends Burning]]» frå ,  den 6. april 2011.* 
*** oppgav desse kjeldene:*


## Bakgrunnsstoff
*
Greatest Hits av Roxy Music

***Greatest Hits*** er den første samleplata til Roxy Music og kom ut då Roxy Music hadde teke ein lengre pause. Den korte utgåva av «The Thrill of It All» finst berre på denne utgåva. 

## Innhald
Alle songar skrivne av Bryan Ferry, utanom der andre er nemnde.

## Medverkande
* Bryan Ferry – vokal, klaverinstrument
* Brian Eno – klaverinstrument, korvokal 
* Eddie Jobson – klaverinstrument, fiolin
* Andy Mackay – obo, saksofon
* Phil Manzanera – elektrisk gitar
* Paul Thompson – trommer, perkusjon
* John Gustafson - bass
* Rik Kenton bass på «Virginia Plain»
* John Porter bass på «Do the Strand» og «Pyjamarama»

## Salslister

### Album

## Salstrofé

## Kjelder

**Denne artikkelen bygger på «[[:en:Greatest Hits (Roxy Music album)|Greatest Hits (Roxy Music album)]]» frå ,  den 6. april 2011.* 
*** oppgav desse kjeldene:*
Trash av Roxy Music

«**Trash**» er ein song av det britiske bandet Roxy Music frå albumet deira *[[Manifesto av Roxy Music|Manifesto]]* frå 1979. Albumet var det første på over tre år. Songen vart gjeven ut som singel og nådde 40. plass i Storbritannia.
B-sida til singelen var eit mjukare arrangement av den same songen, kalla «Trash 2».

## Medverkande

* Bryan Ferry – vokal, klaverinstrument
* Andy Mackay – obo, saksofon
* Phil Manzanera – elektrisk gitar
* Gary Tibbs – bass 
* Paul Carrack – klaverinstrument
* Paul Thompson – trommer

## Kjelder

**Denne artikkelen bygger på «[[:en:Trash (Roxy Music song)|Trash (Roxy Music song)]]» frå ,  den 6. april 2011.* 
*** oppgav desse kjeldene:*

## Bakgrunnsstoff
*
Viva!

***Viva! Roxy Music*** var det første konsertalbumet til Roxy Music. Det kom ut i august 1976 og vart spelt inn tre stader over ein periode på tre år (1973-1975). Innspelingane var frå Apollo i Glasgow i november 1973, City Hall i Newcastle i november 1974 og Wembley Arena i oktober 1975.

## Innhald
Alle songar skrivne av Bryan Ferry, utanom «Out of the Blue» av Ferry og Phil Manzanera.

## Medverkande
* Bryan Ferry - vokal, klaverinstrument
* Eddie Jobson - strykarar, synthesizer, klaverinstrument
* Andy Mackay - obo, saksofon
* Phil Manzanera - elektrisk gitar
* Paul Thompson - trommer
* John Gustafson - bass på «Both Ends Burning»
* John Wetton - bass på «Out of the Blue», «The Bogus Man», «If There Is Something», «In Every Dream Home a Heartache» og «Do The Strand»
* Sal Maida - bass på «Pyjamarama» og «Chance Meeting»
* The Sirens - korvokal på «Both Ends Burning»

## Salslister

## Kjelder

**Denne artikkelen bygger på «[[:en:Viva! (Roxy Music album)|Viva! (Roxy Music album)]]» frå ,  den 6. april 2011.* 
*** oppgav desse kjeldene:*
Dance Away

**«Dance Away»** er ein song av det britiske bandet Roxy Music frå albumet deira *[[Manifesto av Roxy Music|Manifesto]]* frå 1979. Albumet var det første på over tre år. Songen vart gjeven ut som singel og vart ein av dei mest populære songane deira, med ein 2. plass i Storbritannia og totalt 14 veker på lista. «Dance Away» var skriven for soloalbumet til Bryan Ferry *In Your Mind*, så planlagt som ein del av *The Bride Stripped Bare*, men til slutt gjeven ut på *Manifesto* av Roxy Music. Singelversjonen er kortare og har ein annan miks enn den originale albumversjonen. Det vart òg laga ein 12" utvida miks av songen. 

## Medverkande

* Bryan Ferry – vokal, klaverinstrument
* Andy Mackay – obo, saksofon
* Phil Manzanera – elektrisk gitar
* Alan Spenner – bass 
* Richard Tee – piano 
* Rick Marotta – trommer 
* Steve Ferrone – trommer 

## Kjelder

**Denne artikkelen bygger på «[[:en:Dance Away (song)|Dance Away (song)]]» frå ,  den 6. april 2011.* 
*** oppgav desse kjeldene:*
Münchenavtalen

**Münchenavtalen** var ein avtale som vart underskriven i München den 30. september 1938 av dei respektive leiarane i Storbritannia, Tyskland, Italia og Frankrike. Avtalen omhandla kvar grensene for området Sudetenland i det dåverande Tsjekkoslovakia skulle gå. Det vart bestemt at Sudetenland, eit område i Tsjekkoslovakia med hovudsakleg tyske innbyggjarar, skulle okkuperast av tyske troppar etappevis, for å innlemma Sudetenland i det tredje riket. Tsjekkoslovakia vart sjølv ikkje rådspurt i spørsmålet, og omtala avtalen som «Münchendiktatet».

Natt til 30. september 1938 vart avtalen underteikna av Adolf Hitler, Benito Mussolini, Neville Chamberlain og Édouard Daladier. Seks månader seinare hadde Tyskland allereie brote avtalen ved å okkupera Praha, og alle landa erklærte avtalen for ugyldig i 1942.

## Kjelder

* *Bokmålswikipedia om avtalen, henta inn 6. april 2011.*
In the Midnight Hour

«**In the Midnight Hour**» er ein song opphavleg framført av Wilson Pickett i 1965 og gjeven ut på albumet *[[The Exciting Wilson Pickett]]* i 1966. Han vart skriven av Pickett og Steve Cropper på det historiske Lorraine Motel i Memphis der Martin Luther King, Jr. seinare vart myrda i april 1968. Som den første hitten til Pickett på Atlantic Records, nådde han førsteplassen på R&B-lista og 21. plass på pop-lista i USA.

Songen vart ein soul-standard frå 1960-åra og ligg på 134. plass på lista til *[[Rolling Stone]]* over dei 500 største songane gjennom tidene, som den første av to Wilson Pickett-songar på lista (den andre er «Mustang Sally» på #434). Han er òg på lista til The Rock and Roll Hall of Fame over dei 500 songane som forma rock and roll. Songen er fortida på 89. plass på tidene beste song, og på 7. plass på beste song i 1965, på Acclaimed Music.

Songen er spelt av mange andre artistar, som Martha Reeves & The Vandellas, The Doors og Van Morrison sitt Them på Whisky a Go Go (1966), Johnny Rivers, som òg spelte live på Whisky a Go Go i 1966, Grateful Dead (som ofte avslutta konsertane sine med songen i 1966 og 1967), Chris Farlowe, The Rascals, Mitch Ryder & the Detroit Wheels, the Chocolate Watch Band, Razzy Bailey, Roxy Music, Jackie Wilson, The Jam, Johnny Thunders, The Chambers Brothers, Roger Troutman, The Toasters, Buddy Guy, The Rock Bottom Remainders, The Commitments, Cross Country, Echo & the Bunnymen, Samantha Sang, George Faith, B. B. King, Johnny Rivers og The Silvertones.

## Kjelder

**Denne artikkelen bygger på «[[:en:In the Midnight Hour|In the Midnight Hour]]» frå ,  den 6. april 2011.* 
*** oppgav desse kjeldene:*
Over You

«**Over You**» er ein song og ein singel av det britiske bandet Roxy Music. Han kom ut i 1980 på albumet *[[Flesh and Blood]]*. Songen nådde 5. plass på den britiske singellista. 

Phil Manzanera fortel: «I 1979 hadde eg nettopp bygd det første platestudioet mitt og eg ringte Brian og spurte om han hadde lyst å komme å sjå. Vi byrja å jamme i lag, Bryan på bass og eg på gitar med ein rytmeboks. Etter fem minuttar hadde me skrive denne songen og han nådde 3. plass på lista.»

B-sida til singelen i alle land (bortsett frå USA) var ei nyinnspeling av tittelsporet frå *[[Manifesto av Roxy Music|Manifesto]]* frå 1979. Den nye versjonen hadde eit nytt arrangement med kortare intro og tekst som var broten opp i fleire vers, medan originale gjekk kontinuerleg. 

## Medverkande

* Bryan Ferry – vokal, klaverinstrument, piano
* Phil Manzanera – gitar, bass
* Andy Mackay – saksofonar og obo
* Allan Schwartzberg – trommer

## Salslister

## Kjelder

**Denne artikkelen bygger på «[[:en:Over You (Roxy Music song)|Over You (Roxy Music song)]]» frå ,  den 6. april 2011.* 
*** oppgav desse kjeldene:*


## Bakgrunnsstoff
*
Oluf Kind

**Oluf Nilsson Kind** () var ein norsk gardbrukar, ordførar og stortingsmann frå Nordre Land i Oppland, faren var gardbrukar.

Kind gjekk eit år på ein høgare allmennskule i Land, og ½ år på Sagatun Folkehøyskole. Frå 1866 til 1906 var han gardbrukar på garden der mor hans kom i frå. I tillegg var han kommissær ved åstadforretningar. Han var ordførar i Nordre Land 1880-85 og skulestyreformann 1890-94. Tida 1890-98 var han medlem av amtsskulestyret.

Kind var 2. representant frå Kristians amt på Stortinget i perioden 1886-88, der han var medlem av vegkomiteen. Han representerte partiet Venstre.

Han døydde på garden sin, Kinn i Nordre Land, i 1910.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Jakob Løvø

**Jakob Olsson Løvø** () var ein norsk gardbrukar, lensmann, bankmann og stortingsmann frå Kornstad på Nordmøre. På tinget representerte han Venstre.

Løvø var gardbrukar på farsgarden frå 1870 til 1897. I tillegg dreiv han fiske og 20 år ein landhandel. Frå 1897 var han lensmann i Kvernes.

Løvø var 5. representant frå Romsdals amt på Stortinget 1886-88. Han var medlem av næringskomite nr 1. Tida 1892-97 var Løvø ordførar i Kornstad. Også medlem av forlikskommisjonen. Åra 1897-1905 var han sparebankdirektør i Kvernes. Då Bremsnes Sparebank vart oppretta i 1908 gjekk han inn som direktør der.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Oh Yeah av Roxy Music

«**Oh Yeah**» (på singlane skriven som «**Oh Yeah (on the Radio)**» eller «**Oh Yeah (There's a Band Playing on the Radio)**») er ein song og ein singel av det britiske bandet Roxy Music. Han vart i 1980 gjeven ut på albumet deira *[[Flesh and Blood]]*. Han var den andre singelen frå albumet og nådde 5. plass på den britiske singellista.

Bryan Ferry forklarte til The Mail on Sunday: «I denne songen prøvde eg å skape eit bilete av Americana, og dei lange varme sommarkveldane på drive-in-kinoar. Han er tankefull og nostalgisk, meir som ein countrysong.» B-sida til singelen var «South Downs», ein synth-instrumental av  Ferry som ikkje finst på albumet, eller «Rain, Rain, Rain» (i USA) og «In the Midnight Hour» (i Australia).

## Medverkande

* Bryan Ferry – vokal, klaverinstrument
* Phil Manzanera – gitar
* Andy Mackay – saksofonar og obo
* Neil Hubbard – gitar
* Paul Carrack – strykarar
* Neil Jason – bass
* Allan Schwartzberg – trommer

## Salslister

## Kjelder

**Denne artikkelen bygger på «[[:en:Oh Yeah (Roxy Music song)|Oh Yeah (Roxy Music song)]]» frå ,  den 6. april 2011.* 
*** oppgav desse kjeldene:*

## Bakgrunnsstoff
*
Same Old Scene

«**Same Old Scene**» er ein song og ein singel av det britiske bandet Roxy Music. Han kom ut i 1980 på albumet *[[Flesh and Blood]]*. Singelen nådde 12. plass på den britiske singellista og 35. plass i Australia. Det vert nytta ein trommemaskin som rytme og ein intrikat bassgitar som skulle prege mange av Roxy Music songane som følgde seinare. B-sida til singelen var «Lover», ein av dei få B-sidene til Roxy Music med tekst. Denne kom ikkje ut på albumet.

«Same Old Scene» vart spelt under introen og rulleteksten til filmen *[[filmen Times Square|Times Square]]* i 1980. 

## Medverkande

* Bryan Ferry – vokal, klaverinstrument
* Phil Manzanera – gitar
* Andy Mackay – saksofonar og obo
* Neil Hubbard – gitar
* Alan Spenner – bass
* Allan Schwartzberg – trommer

## Kjelder

**Denne artikkelen bygger på «[[:en:Same Old Scene|Same Old Scene]]» frå ,  den 6. april 2011.* 
*** oppgav desse kjeldene:*


## Bakgrunnsstoff
*
Kristian Moursund

**Kristian Peder Moursund** () var ein norsk sakførar og stortingsmann frå Tromsøysund. Han representerte Venstre.

Moursund var son til ein proprietær. Sjølv vart han student frå Tromsø skole i 1870 og cand. jur. tre år seinare. 1876-77 var han sorenskrivarfullmektig i Hardanger, frå 1878 sakførar i Tromsø. I 1891 vart han sorenskrivar i Lofoten, døydde året etter. Moursund var medlem av Tromsø bystyre frå 1882 til han i 1885 flytta ut or byen. Frå 1886 var han kasserar i Hypotekbanken sitt lånekontor i Tromsø. Formann i prestelønningskommisjonen frå 1891.

Moursund representerte Tromsø amt på Stortinget frå 1886 til 1892. Han var 1886-88 medlem av justiskomite nr 2, 1888 av næringskomite nr 1, 1889-91 av konstitusjonskomiteen og 1892 av valkomiteen. Elles var han 1889-92 medlem av Lagtinget, 1892 formann i konstitusjonskomiteen og sekretær i fullmaktskomiteen.

Han døydde i Kristiania i 1892.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Johannes Hjelmstad

**Johannes Mikkelsen Hjelmstad** () var ein norsk gardbrukar og stortingsmann frå Ringsaker i Hedmark. Ole Evensen Hjelmstad var halvbror hans.

Hjelmstad var son til ein gardbrukar. I ungdomen gjekk han i privatskule hos Lars Jensen i heimbygda. 18 år gammal tok han over farsgarden, og dreiv denne i 50 år. Nesten heile tida mellom 1857 og 1900 var han medlem av heradsstyret, ordførar i fire år. Valmann frå 1868 til 1903, då ordninga vart oppheva. Forlikskommissær i ein del år, og sparebankdirektør. Medlem i representantskapen til Norges Bank.

Hjelmstad var 2. varamann til Stortinget frå Hedemarkens amt i periodane 1889-91 og 1892-94. Han møtte på tinget i 1890 frå 28. mai og 1891 frå 9. mars, samt eit par veker i mars 1894.

Han døydde på Hjelmstad i Ringsaker i 1910.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Andreas O. Berger

**Andreas Olsen Berger** (), også kjend som **A.O. Berger**, var ein norsk gardbrukar, lekpreikar og stortingsmann frå Eidsvoll. Han representerte partiet Høgre.

Berger var son til ein gardbrukar. Han var gardbrukar på Haga i Eidsvoll frå 1864 til 1902. Tida 1867-1910 var han medlem av heradsstyret, ordførar dei siste seksten åra. Endå lengre, 1866-1910, var han med i skulestyret. Han var forlikskommissær frå 1873, presten sin medhjelpar frå 1879, og medlem av amtsutvalet. I 1906 var han utsending frå Akershus amt til kongekroninga i Trondheim i 1906.

Berger representerte Akershus amt på Stortinget frå 1889 til 1897. Heile tida var han medlem av Kyrkjekomiteen. I 1879 var han medlem av ein kongeleg kommisjonen som arbeidde med å revidere dissentarlova.

Han døydde på Dal i Eidsvoll.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914

## Bakgrunnsstoff
*Fædrelandet 26. mai 1887
Ingefær

**Ingefær** (*Zingiber officinale*) er ei plante som har vore dyrka i mange tusen år i India og Kina. Arta høyrer til ingefærfamilien. Han blir brukt som krydder i ei rekkje matlagningstradisjonar, og i folkemedisin. Det er rotstokken som vert nytta.

Ingefær er ein urteaktig fleirårig plante som lagar falske stenglar av samankrølla bladfeste som blir rundt ein meter høge. Dei ber smale lauv. Blomestanden ber lysegule blomar med lilla delar. Dei veks direkte frå rotknollen på eigne skot.

Planten oppstod i øyriket i Søraust-Asia og vart truleg først dyrka av austronesiske folk. Dei frakta han med seg over den indo-pasifiske regionen under den austronesiske ekspansjonen for rundt 5000 år sidan, så langt som til Hawaii. Ingefær var eit av dei første kryddera som blei eksportert frå Asia, og vart brukt i Europa av dei gamle grekarane og romarane.  Ingefær er i slekt med gukermeie (*Curcuma longa*), kardemomme (*Elettaria cardamomum*) og galangal. Fjerne slektningar med liknande smak, slekta *[[Asarum]]*, vert ofte kalla vill ingefær.

## Nytte i matlagning

Unge ingefærrøter er saftige og ein mild smak, noko som gjer at dei ofte blir sylta i eddik eller sherry som delikatesse, eller berre brukt i tilberedningen av anna mat. Eldre ingefærrøter er mykje turrare, og har seige fibrar. Safta frå eldre ingefærrøter har ein særs sterk smak, og er mykje nytta i kinesisk matlagning til å gøyme andre sterke smakar, t.d. lammekjøtt og fisk.

Ingefær blir òg brukt til godteri, brukt som smaksstoff i småkaker, og er det primære smaksstoff i ingefærøl, ein søt leskedrikk.

I vestleg matlaging blir ingefær nesten utelukkande nytta til søtsaker, slik som ingefærøl, småkaker, godteri, og kakar.

Tørka ingefærpulver har ein særs skarp smak, som ikkje minner mykje om frisk ingefær. Av denne grunnen kan ein ikkje bruke ein av dei to formene for ingefær som erstatning for den andre.

## Økonomi og utbreiing

Ingefær blir dyrka i det meste av den tropiske del av verda. Dei dyraste variantane, og òg dei av høgaste kvaliteten kjem vanlegvis frå Australia, Sør-India og Jamaica, sjølv om mest ingefær blir dyrka i Kina. 

## Medisinsk nytte

Det er truleg at ingefær er effektivt mot kvalme forårsaka av t.d. reisesjuke. Ingefærota inneheld òg mange antioksidantar, og pulverisert turka ingefær finst i tablett-form. Drikken ingefærøl har òg alltid vore tilrådd mot kvalme i dei landa der det har vore brygga.

## Kjelder

* *Denne artikkelen bygger på «[[:nb:Ingefær|Ingefær]]» frå , den 6. april 2011, og «[[:nb:Ginger|Ginger]]» frå , den 29. desember 2019.* 

## Bakgrunnsstoff

;Litteratur
* Branney, T. M. E. ; *Hardy Gingers*, 2005, ISBN 0-88192-677-9
Songen Avalon

**«Avalon»** er ein song og ein singel frå 1982 av det britiske bandet Roxy Music. Det var den andre singelen deira frå albumet *[[Avalon av Roxy Music|Avalon]]*. Singelen og B-sida «Always Unknowing» nådde 13. plass i Storbritannia.

## Medverkande
* Bryan Ferry – solovokal, klaverinstrument
* Andy Mackay – saksofon
* Phil Manzanera – gitar
* Neil Hubbard – gitar
* Alan Spenner – bassgitar
* Andy Newmark – trommer
* Jimmy Maelen – perkusjon
* Fonzi Thornton – korvokal
* Yanick Étienne – korvokal

## Salslister

## Kjelder

**Denne artikkelen bygger på «[[:en:Avalon (Roxy Music song)|Avalon (Roxy Music song)]]» frå ,  den 6. april 2011.* 
*** oppgav desse kjeldene:*


## Bakgrunnsstoff
*
More Than This

**«More Than This»** er ein song og ein singel frå 1982 av det britiske bandet Roxy Music. Han vart gjeven ut som den første singelen frå albumet deira *[[Avalon av Roxy Music|Avalon]]*. Songen nådde 6. plass i Storbritannia. Sjølv om han berre nådde 103. plass i USA, vart han ein av dei mest kjende singlane deira der, og vart spelt av 10,000 Maniacs i 1997 som tok han til 24. plass. 

## Medverkande
* Bryan Ferry – solovokal, klaverinstrument
* Phil Manzanera – sologitar
* Andy Mackay – saksofon
* Neil Hubbard – gitar
* Alan Spenner – bassgitar
* Jimmy Maelen – perkusjon
* Fonzi Thornton – korvokal
* Andy Newmark- trommer

## Salslister

## Salstrofé

## Andre versjonar
I tillegg til 10,000 Maniacs med Mary Ramsey på vokal, er andre artistar som har spelt inn songen mellom andre Charlie Hunter og Norah Jones, Madison Park, Blondie, Electrelane, Missy Higgins, Low Pop Suicide, Robyn Hitchcock, Lucy Kaplansky og Damhnait Doyle.

## I popkulturen
* I det populære videospelet *[[Grand Theft Auto: Vice City]]* er «More Than This» ein av songan på den fiktive radiostasjonen Emotion 98.3.
* Bill Murray framførte songen i filmen *[[Lost in Translation]]* av Sofia Coppola. 

## Kjelder

**Denne artikkelen bygger på «[[:en:More Than This (song)|More Than This (song)]]» frå ,  den 6. april 2011.* 
*** oppgav desse kjeldene:*


## Bakgrunnsstoff
*
Paul Thompson

**Paul Thompson** () er ein engelsk trommeslagar, mest kjend som medlem av Roxy Music frå 1971 til 1980 og frå 2001 til i dag. Innimellom periodane med Roxy Music, var han trommeslagar i Oi!-bandet Angelic Upstarts og det amerikanske alternative rockebandet Concrete Blonde. 

Thompson voks opp i Jarrow og gjekk på West Simonside Infants and Junior School. Han vart medlem av The Influence med John Miles, og så i Roxy Music i 1971 der han spelte trommer på seks studioalbum, i tillegg til at han spelte med bandkameratane Bryan Ferry, Brian Eno, Andy Mackay og Phil Manzanera på soloalbuma deira, i tillegg til at han turnerte med dei. 

I 1980 gjekk Thompson og bandet kvar sine vegar på grunn av «musikalske skilnader», og Thompson spelte med musikarar som Gary Moore, Jonathon Perkins og Concrete Blonde. 
I 2001 vart han gjenforeint med resten av Roxy Music (utanom Brian Eno, som ikkje ønskte å delta). Han har òg turnert med Bryan Ferry, på *[[Frantic]]*-turneen hans. 

## Kjelder

**Denne artikkelen bygger på «[[:en:Paul Thompson (musician)|Paul Thompson (musician)]]» frå ,  den 6. april 2011.*  
 

## Bakgrunnsstoff
* http://pauldrum.com
Johan Cordt Krohn

**Johan Cordt Harmens Krohn** () var ein optikar og stortingsmann frå Bergen. Han var medlem av partiet Venstre.

Krohn var son til ein kjøpmann. Han arbeidde i ni år i eit firma som laga astronomiske og nautiske instrument. Vidareutdanna i Hamburg, Schaffhausen, Neuchatel og Paris. Slo seg ned i fødebyen som optikar i 1865.

Krohn var medlem av formannskapet i Bergen 1882-1900. Han var i fire år formann i Bergens håndverkerforening, og frå 1887 direktør i Bergens Skillingsbank. Frå 1889 til -94 representerte Krohn valkrinsen Bergen på Stortinget. Heile tida var han med i nææringskomite nr 2, sekretær i denne 1893-94.

Han døydde 1917 i Bergen.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Christian Ihlen

**Christian Johansen Ihlen** () var ein norsk handelsmann, gardbrukar og stortingsmann frå Modum i Buskerud. Han røysta i lag med Moderate Venstre.

Ihlen var son til ein gardbrukar. Sjølv gjekk han eit år på Tordenskjoldskulen i Holmestrand, og var så sjømann i tre år. Sidan arbeidde han som handelsbetjent i Fredrikshald og i Hokksund. Frå 1867 dreiv han forretning i Drammen. År 1871 overtok han garden Ullern i Øvre Eiker etter svigerfaren, og var sidan gardbrukar.

Ihlen var medlem av heradsstyret 1882-91, ordførar i Eiker 1884-85 og det utskilde heradet Øvre Eiker 1889-91. Han var presten sin medhjelpar frå 1874, og medlem av tilsynskomiteen for Randsfjordbana. Ihlen representerte Buskeruds amt på Stortinget i perioden 1889-91. Han var medlem av næringskomite nr 1.

Han døydde på garden sin i Øvre Eiker i 1901.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Isach Isachsen

**Isach Schjelbred Isachsen** () var ein skipsreiar og stortingsmann frå Stavanger. Han var med i partiet Høgre.

Isachsen var son til ein kjøpmann. Åra 1854-61 gjekk han den lærde skulen i Stavanger, 1864-65 på ein handelsskule i Osnabrück. Dei neste åra arbeidde han på handelskontor, først to år i Manchester, og frå 1867 til -73 i heimbyen. Frå 1873 var han kompanjong i firamet Holdt & Isachsen i Stavanger, eit firma basert på skipsfart, det vere seg drift av eigne båtar, frakt og assuranse.

Isachsen var med i formannskapet i Stavanger 1885-89 og i bystyret 1889-96. Forlikskommissær frå 1889. Formann i tilsynsnemnda for Jærbanen frå 1896, samt styreformann i Egersunds Fajansefabrikk.

Isachsen representerte Stavanger og Haugesund på Stortinget periodane 1889-91 og 1895-97. I den første perioden var han medlem av protokollkomiteen, i den andre av jarnbanekomiteen.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914